ನೂತನ ಕೃಷಿ ಕಾಯ್ದೆ ವಿರೋಧಿಸಿ ಬೆಂಗಳೂರಿನಲ್ಲಿ ಜ.26ಕ್ಕೆ ಟ್ರಾಕ್ಟರ್ ರ್ಯಾಲಿ ಕೋಲಾರ,ಜ.16ಹಿ.ಸ : ಕೇಂದ್ರ ರ್ಸಾರದ ಜಾರಿಗೆ ಕೃಷಿ ಕಾಯ್ದೆಗಳ ವಿರುದ್ಧ ದೆಹಲಿಯಲ್ಲಿ ನಡೆಯುತ್ತಿರುವ ರೈತ ಚಳುವಳಿಗೆ ಬೆಂಬಲವಾಗಿ ಜ.26ರಂದು ಬೆಂಗಳೂರಿನಲ್ಲಿ ಬೃಹತ್ ಟ್ರಾಕ್ಟ್ರರ್ ಪೇರೆಡ್ ಹಮ್ಮಿಕೊಳ್ಳಲಾಗಿದೆ ಎಂದು ರಾಜ್ಯ ರೈತ ಸಂಘ ಹಾಗೂ ಹಸಿರು ಸೇನೆ ರಾಜ್ಯಾಧ್ಯಕ್ಷ ಕೋಡಿಹಳ್ಳಿ ಚಂದ್ರಶೇಖರ್ ತಿಳಿಸಿದರು.ನಗರದ ರೈತ ಸಂಘದ ಕಚೇರಿಯಲ್ಲಿ ಶನಿವಾರ ನಡೆದ ಪತ್ರಿಕಾಗೋಷ್ಠಿಯಲ್ಲಿ ಮಾತನಾಡಿ, ಕೇಂದ್ರ ಸರ್ಕಾರವೂ ಜಾರಿಗೆ ತಂದಿರುವ ಜನವಿರೋಧಿ ಸುಗ್ರೀವಾಜ್ಞೆಗೆ ಪೂರಕವಾಗಿ ರಾಜ್ಯ ಸರ್ಕಾರವೂ ತೆರೆ ಮರೆಯಲ್ಲಿ ಕಾನೂನುಗಳನ್ನು ಜಾರಿಗೆ ತಂದಿದೆ, ಇದರ ವಿರುದ್ಧ ಹೋರಾಟ ನಡೆಸುವ ಅಗತ್ಯವಿದೆ ಎಂದು ಹೇಳಿದರು.ಕಾಯ್ದೆಗಳಿಗೆ ತಡೆಯಾಜ್ಞೆ ನೀಡಿ ಸುಪ್ರೀಂಕೋರ್ಟ್ ಆದೇಶ ನೀಡಿದೆ, ಇತೆಗೆ ಕಾಯ್ದೆಗಳ ವರದಿ ಸಲ್ಲಿಸಲು ಸಮಿತಿ ರಚನೆ ಮಾಡಿದ್ದು, ಅನುಮಾನ ಕಾಡುತ್ತಿದೆ, ದೇಶದಲ್ಲಿ ಬಿಜೆಪಿಯಿಲ್ಲ, ಮೋದಿ ಅಭಿಮಾನ ಬಳಗ ಕೆಲಸ ಮಾಡುತ್ತಿದೆ, ಬಂಡವಾಳಶಾಹಿಗಳ ಏಜೆಂಟರಾಗಿ ಕಾರ್ಯನಿರ್ವಹಿಸುತ್ತಿದ್ದು, ಅದಾನಿ, ಅಂಬಾನಿ ಅವರ ಆಳ್ವಿಕೆಗೆ ದೇಶವನ್ನು ಬಿಟ್ಟುಕೊಡಲು ಯತ್ನ ನಡೆಯುತ್ತಿದೆ ಎಂದು ದೂರಿದರು.ಗಣರಾಜ್ಯೋತ್ಸವದ ಪರೇಡ್ಗೆ ಪರ್ಯಾಯವಾಗಿ ದೆಹಲಿಯಲ್ಲಿ ರೈತರು ಟ್ರ್ಯಾಕ್ಟರ್ ಪೆರೇಡ್ ನಡೆಸಲಿದ್ದಾರೆ. ರೈತ ಶಕ್ತಿಯ ಪ್ರದರ್ಶನ ಬೆಂಗಳೂರಿನಲ್ಲಿಯೂ ನಡೆಯಲಿದ್ದು, ಮುಖ್ಯಮಂತ್ರಿ ಬಿ.ಎಸ್.ಯಡಿಯೂರಪ್ಪ ಧ್ವಜಾರೋಹಣ ನಡೆಸಿದ ನಂತರ ಕೆ.ಆರ್.ಪುರಂನಿಂದ ಪೆರೇಡ್ ಶುರುವಾಗಲಿದ್ದು, ಪ್ರತಿ ಜಿಲ್ಲೆಯಿಂದಲೂ ರೈತರು ಬೆಂಬಲ ಸೂಚಿಸಬೇಕು ಎಂದು ಕೋರಿದರು. ಸರ್ಕಾರದ ಈ ನಡೆ ಕೊರೊನಾ ಸೋಂಕಿಗಿಂತಲೂ ದೊಡ್ಡ ಆಘಾತವನ್ನು ರೈತ ಸಮುದಾಯಕ್ಕೆ ನೀಡಿದೆ. ನಿರ್ದಿಷ್ಟಪಡಿಸಿದ ಕೃಷಿ ಉತ್ಪನ್ನವನ್ನು ಯಾರು ಎಲ್ಲಿ ಬೇಕಾದರೂ ಖರೀದಿಸುವ ಹಾಗೂ ಮಾರಾಟ ಮಾಡುವ ಅವಕಾಶ ನೀಡಿದಂತಾಗುತ್ತದೆ. ದೊಡ್ಡ ಕಂಪನಿಗಳು ನಿಗದಿಪಡಿಸಿದ ದರಕ್ಕೆ ಕೃಷಿ ಉತ್ಪನ್ನಗಳನ್ನು ರೈತರು ಮಾರಾಟ ಮಾಡಬೇಕಾಗುತ್ತದೆ. ಈಗಿನ ವ್ಯವಸ್ಥೆಯ ಹಾಗೇ ರೈತರಿಗೆ ಸ್ಪರ್ಧಾತ್ಮಕ ದರ ದೊರೆಯುವುದಿಲ್ಲ ಎಂದರು. ಈ ಘಟನೆಗಳನ್ನು ಪರಿಗಣಿಸಿದ ಸುಪ್ರೀಂಕೋರ್ಟ್ ಹೊಸ ಕಾನೂನುಗಳುಗೆ ತಡೆ ನೀಡಿ, ಸಮಿತಿ ರಚನೆ ಮಾಡಿದೆ. ಸಮಿತಿಯಲ್ಲಿ ಇದ್ದವರು ಕಾನೂನು ಪರ ಮಾತನಾಡುತ್ತಿದ್ದಾರೆ, ನಮಗೆ ಅನುಮಾನ ಕಾಡುತ್ತಿದ್ದು ಇದನ್ನು ನಾವು ಒಪ್ಪುವುದಿಲ್ಲ. ತಂದಿರುವ ಕಾನೂನನ್ನು ಕೇಂದ್ರ ವಾಪಸ್ ಪಡೆಯದಿದ್ದರೆ ಹೋರಾಟ ಉಗ್ರರೂಪ ಪಡೆದುಕೊಳ್ಳುತ್ತದೆ ಎಂದು ಎಚ್ಚರಿಕೆ ನೀಡಿದರು.ಬಿಸಿ ಪಾಟೀಲ್, ರೇಣುಕಾಚಾರ್ಯ ಹೇಳಿಕೆಯನ್ನು ಗಂಬೀರವಾಗಿ ಪರಿಗಣಿಸಲು ಸಾಧ್ಯವಿಲ್ಲ, ಕೇಂದ್ರ, ರಾಜ್ಯಸರ್ಕಾರ ಲೋಪಗಳನ್ನು ಮರೆತು ಪೂರ್ವಭಾವಿ ಬಜೆಟ್ ತಯಾರಿ ಮಾಡಿಕೊಂಡಿದೆ. ಬಜೆಟ್ ಸಂಬಂದ ಬುಕ್ ಇಲ್ಲ, ದಾಖಲೆಯಿಲ್ಲ, ಜನ ಇದನ್ನು ಪರಿಗಣಿಸಬಾರದು ಎಂದು ಮನವಿ ಮಾಡಿದರು.ಈಕಾಯ್ದೆ ಔರಂಗಜೇಬ್ ಕಾಲದಲ್ಲೂ ಇತ್ತು, ಇದು ಗೋ ಹತ್ಯೆ ನಿಷೇಧ ಕಾಯ್ದೆಯಲ್ಲಿ ಜಾನುವಾರು, ಕರು, ಧನ, ಎತ್ತುಗಳನ್ನು ರಕ್ಷಣೆ ಮಾಡಬೇಕು. ಮುಸ್ಲಿಂರು ತಿನ್ನಕ್ಕೆ ಆಹಾರ ಸಿಗತ್ತೆ ಎಂದು ನಿಷೇಧಮಾಡಿದ್ದಾರೆ ಇದು ರೈತರನ್ನು ಸಂಪೂರ್ಣವಾಗಿ ನಾಶ ಮಾಡಲು ತಂದಿದ್ದಾಗಿದೆ ಎಂದು ಬೇಸರ ವ್ಯಕ್ತಪಡಿಸಿದರು.ಬಿಜೆಪಿಯವರಿಗೆ ಕನಿಷ್ಠ ಜ್ಞಾನ ಇಲ್ಲ, ದೇಶದಲ್ಲಿ ಬಿಜೆಪಿ ಇಲ್ಲ, ಮೋದಿ ಅಭಿಮಾನಿ ಸಂಘ ಇದೆ ಪೀಜ್ಜ ಬರ್ಗರ್ ರೈತರು ಉತ್ಪಾದನೆ ಮಾಡೊದು, ಆಹಾರ ಯಾರಪ್ಪನ ಮನೆ ಆಸ್ತಿ ಇದನ್ನು ಹೇಳೊದು ಮುರ್ಖತನ ಎಂದು ತಿರುಗೇಟು ನೀಡಿದರು.ಸಂಘದ ಜಿಲ್ಲಾಧ್ಯಕ್ಷ ರಾಮೇಗೌಡ, ಪದಾಧಿಕಾರಿಗಳಾದ ವೀರಭದ್ರೆಗೌಡ, ಮಂಜುನಾಥ್, ಮುನಿಯಪ್ಪ ಹಾಜರಿದ್ದರು.ಚಿತ್ರ : ಕೋಲಾರದಲ್ಲಿ ಶನಿವಾರ ಪತ್ರಿಕಾ ಗೋಷ್ಠಿ ನಡೆಸಿದ ರೈತ ಮುಖಂಡ ಕೋಡಿಹಳ್ಳಿ ಚಂದ್ರಶೇಖರ್ ಜನವರಿ 26ರಂದು ಕೃಷಿ ಕಾಯ್ದೆಗಳನ್ನು ವಿರೋಧಿಸಿ ಟ್ರ್ಯಾಕ್ಟರ್ ರ್ಯಾಲಿ ನಡೆಸುವುದಾಗಿ ತಿಳಿಸಿದರು.